Document ID: 32011R0540

KOMISIJOS ĮGYVENDINIMO REGLAMENTAS (ES) Nr. 540/2011
2011 m. gegužės 25 d.
kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 78 straipsnio 3 dalį,
pasikonsultavusi su Maisto grandinės ir gyvūnų sveikatos nuolatiniu komitetu,
kadangi:
(1)
Pagal reglamentą (EB) Nr. 1107/2009 veikliosios medžiagos, įrašytos į 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką (2) I priedą, turi būti laikomos patvirtintomis pagal tą reglamentą.
(2)
Todėl įgyvendinant Reglamentą (EB) Nr. 1107/2009 reikia priimti reglamentą, kuriame būtų pateiktas veikliųjų medžiagų, buvusių įrašytų į Direktyvos 91/414/EEB I priedą, priimant šį reglamentą, sąrašas.
(3)
Šiomis aplinkybėmis reikia atsižvelgti į tai, kad pagal Reglamento (EB) Nr. 1107/2009 83 straipsnį panaikinus Direktyvą 91/414/EEB, direktyvos, kuriomis į Direktyvos 91/414/EEB I priedą įrašytos veikliosios medžiagos, tapo nebeaktualios tiek, kiek jomis buvo iš dalies pakeista ta direktyva. Tačiau nepriklausomos šių direktyvų nuostatos tebėra taikomos,
PRIĖMĖ ŠĮ REGLAMENTĄ:
1 straipsnis
Šio reglamento priede išvardytos veikliosios medžiagos laikomos patvirtintomis pagal Reglamentą (EB) Nr. 1107/2009.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2011 m. birželio 14 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. gegužės 25 d.

Labels: 3
6